1963 : Langoned (BG) ; 1964 : Lokournan (BL) ; 1965 : Rostrenen (BG) ; 1966 : Logivi-Plougraz ; 1967 :St-Nikolaz-ar-Pelem (BG) ; 1968 : Mur (BG). Un toullad emsaverion hag a veze ingal a-walch e KEAV a oa fellet dezhe diorren galloudegezhioù ar brezhoneg ha lakaat anezhañ da dalvezout war dachenn ar skiantoù. Krouet o devoa ur gevredigezh da labourat er par-se : S.A.D.E.D. ( Skourr An Deskadurezh Eil Derez ). Ar stourmerion-se a voe karget dober war-dro ar rummad uhelañ e kampoù KEAV.  A-benn ar fin e savas re a gudennoù gant an doare-se da glask lakaat daou bal disheñvel-mat dar memes kamp. En em zispartiañ a rejont hep en em fachañ, hag i mignoned bepred, war-lerch kamp 1968.